Час (Сыктывдін район)

Час (рочӧн Часово) – Коми Республикаса сикт, Сыктывдін районысь Час сикт овмӧдчӧминса шӧрсикт. Ним артмӧм Фольклор География Час пукалӧ Эжва юлӧн веськыд кыркöтш йылын История Час йылысь медводдза юöртöм паныдасьö 1586-öд воö Иван Огарев да Фёдор Юрьевлöн йöз да угоддьö гижöдан небöгын. Сійö кад кежлас грездын 4 овмӧсын олöма 9 мужичöй. 1861 — кыпöдöма медводдза сиктса училищö. 1891 — Часын восьтöма приходса школа, кытчö велöдчыны медводз босьтісны сöмын зонкаясöс. 1894,сора 13-öд лун — сиктын ыпъяліс пöжар, биын сотчис став олан керкаыс. Канму отсаліс крестьяналы сьöмӧн. Сиктын выльысь кыпӧдалісны керкаяс аслыссяма план серти. Керкаяс кыпöдісны ю бокö да радöн, кварталъяс вылö юклöмöн. 1893-1914 — Часын стрöитöны вит юрйыла вичко. 1930-öд воясö вичко лои резьöдöма. Резьöдöм кирпичсö баржа вылын нуисны Сыктывкарö би сетан станцияяс кыпöдöм вылö. Мукӧд кирпичсӧ новлісны сиктса олысьяс пач тэчöм да дзоньталöм вылö. 1904 — велöдысь Алексей Амосовлöн веськöдлöм улын восьтöма медводдза сиктса лыддьысянін. 1916 — воссис Часын нывбабаяслы земскöй школа. 1930 — Час сиктын вöліны бурдöдан да отсöг сетан пунктъяс, школа, лыддьысян керка, пароходъяс сувтланін, потребительскöй котыр, крестьяналöн комитет, милиция участок. 1932 — Час сиктын котыртöма Жданов нима колхоз. Медводдза колхозса веськӧдлысьӧн бöрйöма сиктса водзмöстчысь Арихин Андрей Семенович. Медводдза овъяс Культура Велöдöм Тöдчана йöз Ермолин Степан Иванович (1914—1961) — Коми АССР-са и РСФСР-са нимöдана артист Пяткова Анна Васильевна — лысьтысьысь, Социалистическӧй Уджвывса Герой Мезенцева Анна Дмитриевна — Коми АССР-са народнӧй овмöсын нимöдана уджалысь Русанова Галина Владимировна — биология наукаса доктор Канева Нина Николаевна — «Коми кыв» учебниклöн автор Потолицына Надежда Анатольевна — Коми Республикаын нимöдана уджалысь (2000), Часын фельдшерско-акушерскöй пунктöн веськöдлысь Епанешников Андрей Николаевич (1973) — коми артист, Коми Республикаса нимӧдана артист Тöдчана эмторъяс Öтуввез https://web.archive.org/web/20120322004233/http://www.syktyvdin.ru/km/page/310/ Öшмöсъяс Атлас Республики Коми. – Москва, 2000. Жеребцов И.Л. Где ты живешь: Населенные пункты Республики Коми. Историко-демографический справочник. – Сыктывкар, 2000. История Коми с древнейших времен до конца XX века: В 2-х т. / Под общей редакцией А.Ф. Сметанина. – Сыктывкар, 2004. Республика Коми: Энциклопедия. – Сыктывкар, 1997-2000. – Т. 1-3.